b'\n_START_ARTICLE_\nOM-50 Nemesis\n_START_SECTION_\nZasnova\n_START_PARAGRAPH_\nIdeja kostruktorjev te pu\xc5\xa1ke je bila zasnova dru\xc5\xbeine ostrostrelnih pu\xc5\xa1k, ki bi bile strogo specializirane gleda na potrebo uporabnika. Koncept sta za\xc4\x8dela graditi okoli \xc5\xa1irokega kroga potencialnih kupcev, od oboro\xc5\xbeenih sil, policije do civilistov, ki jih zanima \xc5\xa1portno streljanje in lov ne veliko divjad. _NEWLINE_Dve leti po za\xc4\x8detku na\xc4\x8drtovanja je manj\xc5\xa1e \xc5\xa1vicarsko oro\xc5\xbearsko podjetje AMSD (Advanced Military System Design) iz \xc5\xbdeneve prikazalo prototip prve pu\xc5\xa1ke.\n_START_SECTION_\nModeli\n_START_PARAGRAPH_\nPu\xc5\xa1ka je na voljo v treh izvedbah, vsi modeli pa imajo modularno ko,strukcijo, tako da se z dodajanjem ali odvzemanjem dolo\xc4\x8denih komponent spreminjajo. Osnovna izvedba je enostrelna pu\xc5\xa1ka OM-50 Nemesis Mk 1 z obratno\xc4\x8depnim zaklepom in nastavljivim nepreklopnim kopitom in standardnim vodilom tipa Picatinny na zgornjem delu obloge cevi._NEWLINE_Mk 1 se s snemanjem bloka za uvod naboja in vstavljanjem \xc5\xa1katlastega okvirja za pet nabojev ter zamenjavo kopita zlahka spremeni v model Mk 2. Mk 2 ima tako zlo\xc5\xbeljivo kopito, nastavljivo po vseh smereh, v katerem je tudi monopod na zadnjem in bipod (no\xc5\xbeice) na sprednjem delu obloge. Prednji kopi\xc5\xa1\xc4\x8dek je pri tem modelu opremljen z dodatnima dvema stranskima vodiloma tipa Picatinny._NEWLINE_Tretji model, Mk 3 se dobi z vgradnjo dodatnega kopi\xc5\xa1\xc4\x8dka pred prvega iz modela Mk 2. Na tem podalj\xc5\xa1ku sta na bo\xc4\x8dnih straneh name\xc5\xa1\xc4\x8deni \xc5\xa1e dve vodili Picatinny.\n_START_SECTION_\nCevi\n_START_PARAGRAPH_\nVsi trije modeli imajo poseben sistem za hitro menjavanje cevi, pri \xc4\x8demer so kupcu na voljo cevi dol\xc5\xbein 381\xc2\xa0mm (15 in\xc4\x8dev), 445,5\xc2\xa0mm (15,5"), 508\xc2\xa0mm (20"), 558,8\xc2\xa0mm (22"), 698,5\xc2\xa0mm (27,5") in 838\xc2\xa0mm (33"). Najdalj\xc5\xa1a cev je dobavljiva samo na posebno zahtevo, namenjenja pa je streljanju na najve\xc4\x8dje razdalje. Poleg razli\xc4\x8dnih cevi so kupcu na voljo tudi \xc5\xa1tevilni dodatki, ki se namestijo na ustje cevi. Med te spadajo razbijala plamena, plinske zavore in du\xc5\xa1ilci poka._NEWLINE_Standardna dol\xc5\xbeina cevi zna\xc5\xa1a 698,5\xc2\xa0mm, prve \xc5\xa1tiri omenjene cevi pa so na voljo samo oboro\xc5\xbeenim silam in specialnim enotam policije, te pa jih uporabljajo samo v urbanem okolju. Tako kratke cevi so v svetu ostrostrelskih pu\xc5\xa1k nekaj novega, saj nobena druga pu\xc5\xa1ka, ki uporablja mo\xc4\x8dno strelivo 12,7 x 99\xc2\xa0mm do danes nima cevi kraj\xc5\xa1e od 600\xc2\xa0mm._NEWLINE_Zamenjava cevi se izvr\xc5\xa1i na enostaven na\xc4\x8din z odvitjem kompleta standardnih vijakov.\n_START_SECTION_\nMateriali in delovanje\n_START_PARAGRAPH_\nOsnovne komponente OM-50 so izdelane iz aluminijevih legur, zaklep in cevi pa iz visokokvalitetnega trdega jekla. Vse cevi so \xc2\xbbprosto plavajo\xc4\x8de\xc2\xab, kar je danes pri sodobnih in izjemno natan\xc4\x8dnih ostrostrelskih pu\xc5\xa1kah repetirkah \xc5\xbee pravilo. Cevi imajo osem \xc5\xbelebov z desnim navojem in korakom 381\xc2\xa0mm._NEWLINE_Spro\xc5\xbeilec vseh treh modelov je dvostopenjski, njegova ob\xc4\x8dutljivost pa je nastavljiva. Tako je najmanj\xc5\xa1a sila pro\xc5\xbeenja 1\xc2\xa0kg, najve\xc4\x8dja pa 2,5\xc2\xa0kg. Nad pi\xc5\xa1tolskim ro\xc4\x8dajem, ki po obliki spominja na tistega iz juri\xc5\xa1ne pui\xc5\xa1ke M-16 in karabinke M-4, se nahaja varovalka, na zgornji strani ogrodja pa je mo\xc4\x8d na Picatinnyjevo vodilo namestiti razli\xc4\x8dne opti\xc4\x8dno-elektronske namerilne naprave. Klasi\xc4\x8dni nastavljivi trito\xc4\x8dkovni merki so dobavljivi na posebno \xc5\xbeeljo._NEWLINE_Natan\xc4\x8dnost te pu\xc5\xa1ke naj bi na 300 m po zagotovilih proizvajalca zna\xc5\xa1ala dobrih 0,5 kotnih minut, pri streljanju na tar\xc4\x8de oddaljene 1000 metrov pa naj bi zna\xc5\xa1ala malo pod 1 kotno minuto._NEWLINE_Trenutno pu\xc5\xa1ka \xc5\xa1e ni v slu\xc5\xbebeni uporabi, po svetu pa v razli\xc4\x8dnih dr\xc5\xbeavah potekajo testiranja.'